cyanic-selkie/wikianc huggingface dataset:
Carl-Heinrich von Stülpnagel
Carl-Heinrich Rudolf Wilhelm von Stülpnagel (2. tammikuuta 1886 Berliini – 30. lokakuuta 1944 Plötzenseen vankila, Berliini) oli saksalainen jalkaväenkenraali toisen maailmansodan aikana. Stülpnagel osallistui heinäkuun 20. päivän salaliittoon, jonka tarkoituksena oli tappaa Adolf Hitler ja kaapata valta natsihallinnolta vuonna 1944.
Need for Speed: Nitro
Need for Speed: Nitro on Need for Speed -pelisarjaan kuuluva peli. Se julkaistiin Yhdysvalloissa 2. marraskuuta 2009 ja Euroopassa 6. marraskuuta 2009. Se on NFS-sarjan kuudestoista osa. Nitro on julkaistu vain Wiille ja DS:lle. Peli on saman tyyppinen kuin kaikki muutkin Need for Speed -sarjan pelit. Pelissä saa itse signeerata autoon omia kuvia. Pelin kulun myötä aukeaa uusia autoja.
Carl-Heinrich von Stülpnagel
Sotilasura
Kirjoitettuaan ylioppilaaksi Stülpnagel liittyi armeijaan vuonna 1904. Ensimmäisen maailmansodan aikana hän toimi esikuntaupseerina. Sodan jälkeen hän jäi upseeriksi Weimarin tasavallan armeijaan Reichswehriin.
Toinen maailmansota
Stülpnagel osallistui operaatio Barbarossaan Saksan 17. armeijan komentajana. Hänen johdollaan armeija oli mukana piirittämässä puna-armeijaa Umanilla ja voittamassa Kiovan taistelua. Venäjällä Stülpnagel oli vastuussa myös sotarikoksista, sillä hän allekirjoitti summittaisia siviilien teloitusmääräyksiä kostona partisaanien toimista sekä teki yhteistyötä juutalaisia metsästävien Einsatzgruppen-osastojen kanssa.
Salaliitto
Stülpnagel nimitettiin Ranskan sotilashallinnon johtajaksi helmikuussa 1942. Toimiessaan tässä tehtävässä hän osallistui Hitlerin ja kansallissosialistisen puolueen vastaiseen salaliittoon yhdessä sotilasneuvonantajansa Caesar von Hofackerin kanssa. Hän keskusteli Hitlerin syrjäyttämisestä sotamarsalkka Gerd von Runstedtin kanssa, mutta tämä kieltäytyi osallistumasta siihen. Toukokuussa 1944 Stülpnagel keskusteli sotamarsalkka Erwin Rommelin mahdollisuuksista solmia rauha länsivaltojen kanssa. Salaliiton aloittaessa toimintansa Hofacker toimi yhteysupseerina Stülpnagelin ja salaliiton keskushahmon Claus von Stauffenbergin välillä.
Stülpnagel kutsuttiin Pariisista Berliiniin. Matkalla hän pysähtyi Verdunissa ja ampui itseään päähän Maas-joen rannalla. Laukaus ei ollut kuolettava, mutta hän haavoittui pahasti menettäen näkönsä. Hänet vangittiin. Stülpnagel huusi sotamarsalkka Erwin Rommelin nimeä kipujen ja lääkityksen aiheuttamien harhojen aikana. Tämä seikka saattoi myös Rommelin epäilyksen alaiseksi.
Kansantuomioistuin tuomitsi Stülpnagelin kuolemaan lyhyen istunnon jälkeen 30. elokuuta 1944. Useiden salaliittolaisten lailla hänet hirtettiin metallivaijeriin Plötzenseen vankilassa Berliinissä. Teloitus kuvattiin Hitlerin katseltavaksi.
Kaipia
Kaipia on suomalainen etunimi ja sukunimi.
Likolampi (Kouvola, Inkerilä)
Likolampi (myös Suuri-Likolampi ) on Kymenlaaksossa Kouvolan Valkealassa, Inkerilässä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 106,1 metriä mpy.
Nicola Vizzoni
Vizzoni sijoittui seitsemänneksi Sevillan MM-kilpailuissa 1999. Hän voitti hopeaa vuoden 2000 kesäolympialaisissa Sydneyssä tuloksella 79,64. Seuraavana vuonna hän voitti universiadit, oli toinen Välimeren kilpailuissa ja neljäs Edmontonin MM-kilpailuissa tuloksella 80,13.
Vizzoni sijoittui yhdeksänneksi Ateenan olympialaisissa 2004 ja kahdeksanneksi Göteborgin EM-kilpailuissa 2006. Hän voitti 2009 Euroopan joukkuemestaruuskilpailujen ja Välimeren kilpailujen moukarinheiton ja sijoittui yhdeksänneksi Berliinin MM-kilpailuissa. Hän sai hopeaa Barcelonan EM-kilpailuissa 2010 tuloksella 79,12. Seuraavan vuoden Daegun MM-kilpailuissa hän oli kahdeksas. Vuonna 2012 hän sijoittui Helsingin EM-kilpailuissa viidenneksi ja Lontoon olympialaisissa kahdeksanneksi. Vuonna 2013 hän sijoittui kolmanneksi Välimeren kilpailuissa ja seitsemänneksi Moskovan MM-kilpailuissa. Vuonna 2014 hän sijoittui yhdenneksitoista Zürichin EM-kilpailuissa.
Torsten Söderhjelm
Torsten Johan Valdemar Söderhjelm (4. lokakuuta 1879 Viipuri – 17. tammikuuta 1908 Firenze, Italia) oli suomalainen filosofian tohtori ja ruotsin kielellä kirjoittanut kirjailija.
Söderhjelmin vanhemmat olivat prokuraattori Werner Woldemar Söderhjelm ja Amanda Olivia Clouberg. Kielen ja kirjallisuudentutkija Werner Söderhjelm oli hänen vanhempi veljensä. Torsten Söderhjelm pääsi ylioppilaaksi Viipurin lyseosta 1897 ja opiskeli Helsingin yliopistossa valmistuen filosofian kandidaatiksi 1901, lisensiaatiksi 1906 sekä maisteriksi ja tohtoriksi 1907.
Söderhjelm oli naimisissa vuodesta 1905 Thyra Thesleffin kanssa. Hän kuoli lavantautiin Firenzessä 28-vuotiaana tammikuussa 1908.
Instruction
Kappaleelle on toteutettu myös musiikkivideo, joka julkaistiin videopalvelu YouTubessa 2. elokuuta 2017. Videolla nähdään kaikki kolme esiintyjää tanssimassa ja soittamassa lukuisia instrumentteja muiden tanssijoiden seurassa. "Instruction" oli kohtalainen menestys, sen päästyä singlelistan kahdenkymmenen parhaan joukkoon Guatemalassa, Iso-Britanniassa ja Skotlannissa sekä kolmenkymmenen parhaan joukkoon Alankomaissa, Belgiassa, Irlannissa ja Latviassa.
Ydinfunktio
Ydinfunktioihin perustuvat menetelmät ovat algoritmeja, joilla on erityisesti preferenssioppimisen kannalta hyödyllisiä ominaisuuksia. Preferenssioppimisella tarkoitetaan ratkaisujen keskinäisen paremmuuden oppimista.
Petra Olli
Petra Maarit Olli (s. 5. kesäkuuta 1994 Lappajärvi) on suomalainen uransa vuonna 2020 lopettanut painija ja nykyinen painivalmentaja. Hän edusti Lappajärven Veikkoja ja häntä ovat valmentaneet isä Pertti Olli ja vuodesta 2009 virolainen entinen maailmanmestaruustason painija Ahto Raska. Häntä ovat valmentaneet myös Janne Myllyperkiö, Hannu Övermark ja Vesa Alanen.
Ydinfunktio
Ydinfunktioihin perustuvat muun muassa eräät koneoppimismenetelmät.
Petra Olli
Olli voitti kultaa 60 kg:n sarjassa Riian EM-kilpailuissa 2016 ja 65 kg:n sarjassa Kaspijskin EM-kilpailuissa 2018 ja Budapestin MM-kisoissa 2018. 58 kg:n sarjassa hän saavutti hopeaa Las Vegasin MM-kilpailuissa 2015 ja pronssia Vantaan EM-kilpailuissa 2014. Taškentin MM-kilpailuissa 2014 hän sijoittui 60 kg:n painoluokassa viidenneksi ja Belgradin EM-kilpailuissa 2012 55 kg:n sarjassa seitsemänneksi. Vuonna 2011 hän saavutti Helsinki Open -turnauksessa sarjavoiton 55 kg:n sarjassa. Vuonna 2014 hän voitti Pohjoismaiden-mestaruuden 63-kiloisten painoluokassa. Singaporen nuorten kesäolympialaisissa 2010 Olli voitti pronssia 46 kg:n sarjassa. Mitali oli Suomen ensimmäinen nuorten olympialaisista. Olli on ainoa Kansainvälisen painiliiton rankinglistan sarjassaan ensimmäiselle sijalle yltänyt suomalaispainija.
Keväällä 2021 Olli voitti Big Brother Vip -tosi-tv-ohjelman, jossa oli mukana yhteensä 14 julkisuudesta tuttua henkilöä. Olli osallistui vuonna 2020 Mestareiden mestari tv-ohjelmaan ja vuonna 2021 Urheilustudio-tv-ohjelman Jatkoerään.
Urheilu-ura
Olli aloitti painin vuonna 2002. Ensimmäisissä kansainvälisissä arvokilpailuissaan, vuoden 2009 kadettien (alle 17-vuotiaiden) EM-kilpailuissa Serbiassa, Olli voitti pronssia 46 kg:n painoluokassa. Vuonna 2010 hän voitti kadettien Pohjoismaiden-mestaruuden 49 kg:n sarjassa. Elokuussa Singaporessa järjestetyissä ensimmäisissä nuorten kesäolympialaisissa Olli voitti 46 kg:n sarjassa pronssia. Hän hävisi ensimmäisen kierroksen ottelunsa kultaa voittaneelle japanilaisvastustajalle, mutta voitti keräilyottelun venezuelalaispainijaa vastaan. Pronssiottelussa hän voitti saksalaisen Laura Mertensin 3–1 (jaksot 2–1). Ollin mitali oli Suomen ensimmäinen nuorten olympialaisista.
Mike Smith (amerikkalaisen jalkapallon valmentaja)
thumb|upright|Mike Smith vuonna 2013. Mike Smith (s. 13. kesäkuuta 1959 Chicago, Illinois) on yhdysvaltalainen amerikkalaisen jalkapallon valmentaja. Hän toimi vuosina 2008–2014 NFL:n Atlanta Falconsin päävalmentajana. Smith pelasi tukimiehenä East Tennesseen valtionyliopistossa ja lyhyen aikaa myös Kanadan liigassa. Hän aloitti valmentajana yliopistotasolla vuonna 1982. Vuonna 1999 Baltimore Ravens palkkasi hänet puolustuksen apuvalmentajaksi, ja vuonna 2003 hän siirtyi Jacksonville Jaguarsin puolustuksen koordinaattoriksi. Smith oli voittamassa Super Bowlia Ravensin kanssa kaudella 2000.
Atlanta Falcons
Atlanta Falconsin kausi oli mennyt vuonna 2007 surkeasti, ja seura palkkasi uudeksi toimitusjohtajakseen Thomas Dimitroffin New England Patriotsin organisaatiosta. Dimitroff päätyi uuden valmentajan valinnassa Mike Smithiin. Uudeksi pelinrakentajaksi varattiin Matt Ryan Boston Collegesta ja hyökkäykseen hankittiin muun muassa Michael Turner. Joukkue voitti oman divisioonansa ja selvitti tiensä pudotuspeleihin. Smith valittiin NFL:n vuoden valmentajaksi heti ensimmäisellä kaudellaan. Kaudella 2012 Falcons selvisi konferenssifinaaliin, jossa se hävisi San Francisco 49ersille. Kausina 2013 ja 2014 Falcons ei selvinnyt pudotuspeleihin. Falcons irtisanoi Mike Smithin kauden 2014 päätteeksi.
Karen McDougal
Karen McDougal (s. 23. maaliskuuta 1971 Merrillville, Indiana) on yhdysvaltalainen valokuvamalli ja Playboy-tyttö.
Petra Olli
2012
Vuonna 2012 Olli jatkoi aikuisten turnauksiin osallistumista. Sofia Mattssonin voittamassa helmikuun Dan Kolov–Nikola Petrov-turnauksessa hän oli kolmas. Maaliskuussa 2012 Olli osallistui ensimmäiseen aikuisten arvoturnaukseensa Belgradin EM-kilpailuissa sijoittuen seitsemänneksi. Ensimmäisessä ottelussaan hän voitti italialaispainijan jaksoin 2–0 ja toisessa ottelussa sveitsiläispainijan myös 2–0-jaksoin. Kolmannessa ottelussa Olli hävisi romanialaiselle Ana Maria Pavălille 0–2.
Karen McDougal
McDougal oli Playboyn joulukuun 1997 Playmate of the Month ja vuoden 1998 Playmate of the Year.
Petra Olli
2012
Ollin kevät jatkui karsintaturnauksilla Lontoon kesäolympialaisiin. Huhtikuun lopulla hän voitti Sofiassa kaksi ensimmäistä otteluaan, mutta hävisi selätyksellä ratkaisevan ottelun Julia Ratkevitšille ja sijoittui turnauksessa viidenneksi. Viimeisessä karsintaturnauksessa Vantaalla Olli voitti jälleen kaksi ensimmäistä otteluaan, mutta hävisi kisapaikan ratkaisseen ottelun edellisten olympiakisojen pronssimitalisti Jackeline Renteríalle jaksoin 2–1. Hän sijoittui turnauksessa kolmanneksi.
Kesäkuussa 2012 Olli voitti juniorien EM-kultaa Zagrebissa voitettuaan loppuottelussa puolalaisen Karolina Krawczykin. Syyskuussa hän saavutti junioreiden MM-pronssia Pattayalla voitettuaan pronssiottelussa Venezuelan Virginia Jimenez Fernandezin. Mitali oli Suomen historian ensimmäinen naisen saavuttama mitali junioreiden MM-kilpailuissa. Tammikuussa 2013 Suomen Painiliitto valitsi Ollin Vuoden 2012 naispainijaksi.
Karen McDougal
McDougal on tehnyt menestyksekkään mallinuran Playboyssa poseeraamisensa jälkeen. Hän esiintyy myös Charlien enkelit -elokuvassa, tosin pienessä sivuosassa.
Karen McDougal on lehtitietojen mukaan ollut jonkinlaisessa sukupuolisuhteessa vuonna 2006 Donald Trumpin kanssa. Hänelle on maksettu suhdetta koskevista tiedoista, mutta tietoja ei ole julkaistu. Maksaja oli mediayhtiö American Media, joka toimi yhteistyössä Trumpin silloisen asianajajan Michael Cohenin kanssa. McDougal haastoi uutiskanava Fox Newsin oikeuteen vuonna 2019, kun kanavan juontaja Tucker Carlson oli sanonut hänen kiristäneen rahaa Donald Trumpilta. Tapaus ei johtanut syytteeseen.
Petra Olli
2013–2014
Heinäkuussa 2013 Olli voitti kolmannen peräkkäisen alle 20-vuotiaiden Euroopan-mestaruutensa, tällä kertaa 59 kilogramman sarjassa. Elokuussa hän saavutti junioreiden MM-pronssia 59 kilogramman sarjassa.
Vantaan EM-kilpailuissa 2014 Olli voitti uransa ensimmäisen aikuisten tason arvokisamitalin, pronssia 58 kg:n sarjassa. Hän voitti turnauksessa muun muassa hallinneen maailmanmestari Marianna Sastinin. Toukokuussa 2014 Olli voitti Turussa järjestetyissä Pohjoismaiden-mestaruuskilpailuissa 63 kilogramman sarjan. Kesäkuussa Olli teki historiaa voittamalla neljännen juniorien Euroopan-mestaruuden, mihin kukaan ei häntä aikaisemmin ollut kyennyt. Elokuussa Olli saavutti junioreiden MM-pronssia edellisvuoden tapaan.
2015–2016
Maaliskuussa 2015 Olli voitti alle 60-kiloisten sarjassa alle 23-vuotiaiden Euroopan-mestaruuden Wałbrzychissa. Kesäkuussa hänen oli tarkoitus osallistua Bakun EM-kilpailuihin, jotka järjestettiin osana historian ensimmäisiä Euroopan kisoja, mutta polven ulkosivusiteen repeämä esti häntä kilpailemasta.
Olli voitti vuoden 2015 MM-kisoissa hopeaa hävittyään loppuottelussa japanilaiselle kolminkertaiselle olympiavoittajalle Kaori Ichōlle 0–10. Hän voitti kisoissa aiemmin Azerbaidžanin Julia Ratkevitšin, Kirgisian Aisuluu Tynybekovan ja Kanadan Michelle Fazzarin. Suomalaisen naispainin historian ensimmäisen MM-mitalin lisäksi Olli varmisti myös paikkansa Rion olympialaisiin.
Maaliskuussa 2016 Olli voitti Euroopan-mestaruuden 60 kg:n sarjassa Riian EM-kilpailuissa 2016 päihitettyään loppuottelussa sarjan hallitsevan maailmanmestarin, Ukrainan Oksana Herhelin pistein 8–2. Välierässä hän voitti Venäjän Julija Prontsevitšin ja sitä ennen Unkarin Gabriella Sleiszin, kummatkin 10–0 ennen täyttä aikaa. Kansainvälisen painiliiton UWW:n huhtikuun 2016 maailman ranking-listalla Olli oli sijoitettu ensimmäiseksi.
Rion olympialaisissa 2016 Olli putosi jatkosta hävittyään 2. kierroksen ottelun Kirgisian Aisuluu Tynybekovalle.
2017–2018
Maaliskuussa 2017 Olli voitti alle 23-vuotiaiden EM-kultaa 63-kiloisten sarjassa. Vuoden 2017 aikuisten EM- ja MM-kisat jäivät Ollilta väliin polvivamman vuoksi. Hän palasi takaisin kilpailuihin marraskuussa 2017 järjestetyissä alle 23-vuotiaiden MM-kisoissa. Kisoissa Olli hävisi sekä avausottelunsa että keräilyeränsä ottelun.
Maaliskuussa 2018 Olli nousi maailman rankinglistan ensimmäiselle sijalle 65 kilon sarjassa. Toukokuussa 2018 Olli voitti Euroopan-mestaruuden 65 kilon sarjassa kukistaessaan loppuottelussa azerbaidžanilaisen Elis Manolovan pistein 3–1 Venäjän Kaspijskissa käydyissä kisoissa. Lokakuussa 2018 järjestetetyissä MM-kisoissa Olli paini edelleen 65 kilon sarjassa. Hän saavutti MM-kultaa voitettuaan finaalissa kanadalaispainija Danielle Lappagen. Semifinaalissa oli vastassa Japanin 23-vuotiaiden maailmanmestari Ayana Gempei, puolivälierissä Intian Ritu-Ritu ja alkuerissä Bulgarian Sofia Georgieva. Ollin saavuttama MM-painikulta on Suomen ensimmäinen sitten vuoden 1997. Joulukuussa 2018 Kansainvälinen painiliitto valitsi Ollin vuoden historiantekijäksi sekä historian ensimmäisenä suomalaisena vuoden naispainijaksi. Palkintoon kuului 10 000 sveitsin frangin eli noin 8 900 euron rahapalkinto.
2019–2020
Huhtikuussa 2019 Olli voitti pronssia Bukarestin EM-kilpailuissa 65 kg:n sarjassa. Hän ei osallistunut syyskuussa 2019 Kazakstanin MM-kisoihin sairastelun vuoksi. Olli hävisi helmikuussa 2020 Roomassa käydyissä EM-kilpailuissa molemmat ottelunsa ja sijoittui viidenneksi.
Painiuran jälkeen
Urheilu-uransa jälkeen Olli on toiminut valmentajana Kuortaneen urheiluopistolla toimivassa Petra Olli Junior Teamissa, johon kuului syksyllä 2021 viisi vielä juniori-ikäistä naispainijaa. Syksyllä 2021 Olli valmistui valmentajaksi suorittamalla alan ammattitutkinnon. Sen ohella hän alkoi opiskella myös liiketoiminnan ammattitutkintoa Seinäjoen Sedussa, josta hän valmistui joulukuussa 2021.
Yksityiselämä
Olli opiskeli Lappajärven lukiossa sekä Kuortaneen urheilulukiossa, josta hän valmistui ylioppilaaksi keväällä 2014.
Saavutukset
Lähde: International Wrestling Database
Viinirisakas
Viinirisakas (Inosperma adaequatum, syn. Inocybe adaequata) on kartiomainen, punaruskea tai viininpunainen risakaslaji. Sen jalka on vaalean viininpunainen. Sienen heltat ovat viininpunaiset. Sieni viihtyy lehtimetsissä ja puistoissa. Sen esiintyminen Suomessa on epävarmaa. Viinirisakas ei ole ruokasieni.
Viinirisakas on Suomessa silmälläpidettävä laji.
Karl Emil Stenbäck
Karl Emil Stenbäck (30. marraskuuta 1834 Utsjoki – 13. tammikuuta 1919 Ulvila) oli suomalainen pappi, valtiopäivämies ja uskonnollisen kirjallisuuden suomentaja.
Henkilöhistoria
Stenbäckin vanhemmat olivat kirkkoherra Karl Fredrik Stenbäck ja Emilia Ottilia Kristina von Essen. Hän pääsi ylioppilaaksi Vaasan lukiosta 1854 ja suoritti Helsingin yliopistossa teologian erotutkinnon 1856. Stenbäck vihittiin papiksi 1857. Stenbäck toimi kirkkoherran apulaisena Alavudella 1857–1874, Uudenkaarlepyyn kirkkoherrana 1874–1878 ja Ulvilan kirkkoherrana 1878–1919. Hän oli Turun tuomiokapitulin asessorina 1890–1897 ja toimi Porin Pipliaseuran ja Satakunnan Sisälähetysseuran puheenjohtajana vuodesta 1878 alkaen. Stenbäck osallistui valtiopäiville pappissäädyn edustajana 1877, 1882, 1885, 1891, 1894, 1897, 1899 ja 1900. Hän osallistui myös kirkolliskokouksiin 1886, 1893 ja 1898.
Karl Emil Stenbäck oli naimisissa vuodesta 1861 Selma Josefina Grönbergin (1843–1921) kanssa. Heidän poikansa oli maallikkosaarnaaja ja suomentaja Väinö Stenbäck.
Eksyin Jane Austenin maailmaan
Eksyin Jane Austenin maailmaan (Lost in Austen) on neliosainen televisiosarja, joka valmistui 2008. Sarjan käsikirjoituksen on Jane Austenin romaanin Ylpeys ja ennakkoluulo pohjalta tehnyt Guy Andrews. Sarjan tuotantoyhtiö on Mammoth Screen, ja sen ensimmäisen osan ensiesitys oli Britanniassa 3. syyskuuta 2008, jolloin katsojia oli 4,2 miljoonaa. Sarja on julkaistu myös DVD:nä. Joulukuussa 2008 sarja oli myyty 90 maahan, lisäksi se oli myyty DVD:nä ja Blu-rayna vielä 14 maahan. Suomessa sarja esitettiin heinä-elokuussa 2009.
Aikamatka Austenin maailmaan on saanut brittiläisiltä kriitikoilta kiitosta, mutta suomalaisen kriitikon silmissä sen päähenkilö Amanda käy pitkästyttäväksi.
Vuonna 2009 kerrottiin, että tarinan pohjalta muokataan myös elokuva, jonka tuottajaksi on kiinnitetty ohjaaja Sam Mendes.
Juoni
1. jakso – Jane Austenin innokas ihailija Amanda Price nykyajan Hammersmithista löytää kylpyhuoneestaan kirjan Ylpeys ja ennakkoluulo hahmon Elizabeth Bennetin. Amanda astuu uteliaana sisään kylpyhuoneen seinässä olevasta salaovesta, jonka Elizabeth näyttää hänelle ja huomaa astuneensa Bennetien taloon Longbourniin kirjan tapahtumien alkuvaiheessa. Amanda jää siihen maailmaan, ja samaan aikaan Elizabeth on 2000-luvun Lontoossa. Herra Bennet on vieraanvarainen, ja Amanda yrittää vakuuttaa, että romaani etenee niin kuin sen pitääkin. Hän tapaa tanssiaisissa herra Bingleyn ja herra Darcyn, joista edellinen alkaakin Janen sijasta rakastua häneen. Amanda pakottaa Janen lähtemään huonolla säällä Bingleyn taloon, jotta romaani pääsisi taas raiteilleen, mutta kun hän saa tietää, että Jane voi vilustua ja sairastua, hän lähtee tämän perään pelastaakseen tämän.
2. jakso – Huolehtiessaan Janesta Netherfield Parkissa Amanda yrittää torjua Bingleyn lähestymiset valehtelemalla olevansa lesbo. Heidän vaununsa särkyy paluumatkalla Longbourniin, ja he kohtaavat Wickhamin. Kun he ovat päässeet perille Longbourniin, Bennetien vieraana on näiden kotitalon tuleva perijä herra Collins. Amandan alkuun vihamielinen asenne Wickhamia kohtaan synnyttää huhun, jonka mukaan vaikka hänellä on "27 000 punnan vuositulot", joka oli melkoinen summa tuohon aikaan, hän on todellisuudessa menestyneen kalakauppiaan tytär. Amandan yritykset edistää Bingleyn ja Janen suhdetta ja saada Collins sen sijaan menemään naimisiin neiti Lucasin kanssa epäonnistuvat. Bingleyn syväksi pettymykseksi Collins avioituu Janen kanssa. Amanda syyttää suutuspäissään Darcya ystävän onnen pilaamisesta, ja hän myöntää mielessään rakastuneensa tähän.
Vardo Rumessen
Vardo Rumessen (8. elokuuta 1942 Tallinna − 25. elokuuta 2015 Tallinna ) oli virolainen pianisti, musiikkitieteilijä ja poliitikko. Rumessenia on sanottu Viron musiikkielämän ”voimamieheksi”.
Rumessen valmistui Tallinnan konservatoriosta 1971, joutui epäsuosioon, mutta Viron itsenäistymisliikkeessä hän oli sen keulakuvia. Hän oli Viron kongressin edustaja vuodesta 1990 ja Viron parlamentin jäsen kaksi kertaa, 1992−1995 ja 1999−2003, mutta ulkomailla hänet tunnetaan erityisesti pianotaiteesta ja työstä virolaisen musiikin hyväksi. Hänet tunnetaan Eduard Tubinin musiikkiin liittyvästä työstään. Hän oli Eduard Tubin -seuran perustaja ja puheenjohtaja. Hän pani alkuun Tubinin teosluettelon ja teosten kokonaisjulkaisun ja oli sen toimittaja ja laati Tubinin elämäkerran.
Rumessen kuului Isänmaan ja Res Publican liittoon.
Vuorikaijanen
Vuorikaijanen (Micropsitta bruijnii) on pienikokoinen melanesialainen kaijalaji.
Johan Axel Cedercreutz
thumb|Johan Axel Cedercreutz Johan Axel Cedercreutz (28. tammikuuta 1801 Västerås – 7. joulukuuta 1863 Helsinki) oli ruotsalaissyntyinen kenraalimajuri ja vapaaherra, joka toimi sotilasuransa jälkeen Turun ja Porin läänin kuvernöörinä. Hän osallistui myös vuoden 1863 säätyvaltiopäiville.
Golden Hour of The Kinks
Golden Hour of The Kinks on The Kinksin lokakuussa 1971 julkaistu kokoelma-albumi. Sen julkaisi yhtyeen vanha levy-yhtiö Pye Records ja levy sisältää kappaleita tältä ajalta, vuosilta 1964–69. Albumin CD-versio julkaistiin toukokuussa 1991.
Johan Axel Cedercreutz
Ura
Cedercreutz palveli vuosina 1819–1822 I Jalkaväkirykmentin Turun pataljoonassa, josta hänet siirrettiin Henkikaartin suomenmaalaiseen rykmenttiin Pietariin. Vuonna 1841 Cedercreutz ylennettiin everstiksi ja hän siirtyi Varsovassa toimineeseen Henkikaartin Liettuan rykmenttiin. Cedercreutz määrättiin Pietariin sotalaitoksen rakennusinstituuttiin vuonna 1843, jonka jälkeen hän työskenteli vielä 1850-luvulla Venäjän tie- ja vesikulkulaitoksen palveluksessa sekä rautateillä poliisimestarina, kunnes erosi armeijan palveluksesta vuonna 1858.
Golden Hour of The Kinks
Kappaleet
A-puoli B-puoli
Vuorikaijanen
Koko ja ulkonäkö
Vuorikaijanen on noin 9 cm pitkä ja 12–16 grammaa painava lintu. Koiras ja naaras ovat erivärisiä. Naaraan höyhenpuku on pääosin vihreä, vatsapuolelta vaaleamman vihreä, sen päälaki on tummansininen, otsa ja posket himmeän oranssit, pyrstön alapuoli on keltainen ja silmän ympärys siniharmaa. Koiras on selkäpuolelta vihreä, alapuolelta, päälaelta ja poskista punertava, rinnassa ja kaulan sivuilla on sinistä ja silmän ympärys on vaaleanpunainen. Nokka on sarvenvärinen, iiris ruskea ja koivet harmaat.
Johan Axel Cedercreutz
Ura
Huhtikuussa 1858 Cedercreutz nimitettiin Turun ja Porin läänin virkaatekeväksi kuvernööriksi ja hänen virkansa vakinaistettiin maaliskuussa 1863.
Vuorikaijanen
Esiintyminen
Vuorikaijanen elää Papua-Uuden-Guinean vuoristoalueilla, Länsi-Irianin saarilla sekä Uuden-Guinean itäpuolella olevilla Salomonsaarilla ja Bismarckinsaarilla. Lajista tunnetaan viisi alalajia: nimialalaji bruijnii sekä alalajit pileata, necopinata, rosea ja buruensis. Sen populaatio lienee kooltaan yli 100 000 yksilöä, ja sen elinympäristön laajuus on 50 000–100 000 neliökilometriä.
Johan Axel Cedercreutz
Kuolema
Cedercreutz teki itsemurhan joulukuussa 1863 ollessaan sukunsa edustajana Helsingissä pidetyillä valtiopäivillä. Hän oli jo viikkojen ajan kärsinyt masennuksesta ja haavoitti itseään puukolla perjantaina 4. joulukuuta Kruununhaan kaupunginosassa sijainneessa Mariankadun saunassa. Paikalla olleet ulkopuoliset onnistuivat saamaan veitsen pois Cedercreutzilta, mutta hän menehtyi saamiinsa vammoihinsa maanantain vastaisena yönä. Tapaus herätti aikoinaan suurta huomiota pääkaupungissa.
Vuorikaijanen
Elinympäristö
Vuorikaijaset elävät vuoristossa 500–2 300 metrin korkeudella. Kuivan kauden alkaessa loka–marraskuussa ne muuttavat alemmaksi. Ne liikkuvat tavallisesti pareittain tai muutaman yksilön parvissa.
Johan Axel Cedercreutz
Perhe
Alle vuoden ikäisenä vanhempiensa mukana Suomeen muuttanut Johan Axel Cedercreutz kuului aateliseen Cedercreutzin sukuun (Vapaherrat / nr. 6). Hänen isänsä oli Köyliönkartanoa hallinnoinut hovimetsänhoitaja ja vapaaherra Axel Reinhold Cedercreutz. Johan Axel Cedercreutz avioitui vuonna 1844 Turussa virolaisen kenraalimajurin Reinhold Johan Nassokinin tyttären Emilia Lovisan (1823–1905) kanssa. Pariskunnalle syntyi kuusi tytärtä vuosina 1847–1861. Johan Axelin veli oli senaattorina ja maaherrana toiminut Carl Emil Cedercreutz.
Vuorikaijanen
Lisääntyminen
Lajin pesintä tunnetaan huonosti. Pesä voi olla lahossa puussa tai kannossa, johon emot kaivavat tunnelin perällä olevan pesäkolon, tai puussa olevassa termiittipesässä. Munia on kahdesta neljään.
RN Confienza
RN Confienza oli Italian kuninkaallisen laivaston Palestro-luokan hävittäjä toisessa maailmansodassa.
Vuorikaijanen
Ravinto
Vuorikaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia. Se liikkuu puun rungolla kuinka päin haluaa, etsien ruokaa kaarnasta ja kaarnan raoista.
RN Confienza
Valmistus
Alus tilattiin Livornosta Cantiere navale fratelli Orlando‎lta, missä köli laskettiin 10. toukokuuta 1917. Alus laskettiin vesille 18. joulukuuta 1920 ja liitettiin laivastoon 25. huhtikuuta 1923.
Palvelus
Alus luokiteltiin 1. lokakuuta 1938 torpedoveneeksi. Alus upotettiin 20. marraskuuta 1940.
Parkkolampi (Kouvola, Inkerilä)
Parkkolampi Paskolampi on Kymenlaaksossa Kouvolan Valkealassa, Inkerilässä sijaitseva lampi.
Maantietoa
Lammen pinta-ala on 1,9 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 83,8 metriä mpy.
Pieni Likolampi (Kouvola)
Pieni Likolampi on Kymenlaaksossa Kouvolan Valkealassa, Inkerilässä sijaitseva lampi.
Maantietoa
Lammen pinta-ala on 0,5 hehtaaria, se on 100 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 300 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 106,1 metriä mpy.
Riihilampi (Kouvola, Inkerilä)
Riihilampi on Kymenlaaksossa Kouvolan Valkealassa, Inkerilässä sijaitseva lampi.
Maantietoa
Lammen pinta-ala on 4,1 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 83,9 metriä mpy.
Novyi Svet
thumb|right|180px|Kunnan sijainti Hatsinan piirin kartalla.
Novyi Svet on taajama ja maalaiskunta Leningradin alueen Hatsinan piirissä Venäjällä. Taajama sijaitsee 4,5 kilometriä Hatsinasta kaakkoon. Taajamassa on asukkaita 5 500 henkeä (vuonna 2007) ja kunnassa 7 500 (vuonna 2005).
Taajaman paikalla ovat sijainneet inkerinsuomalaisten asuttama Saamustin ja venäläinen Zahlaminkan  kylät. Vuonna 1969 tänne ryhdyttiin rakentamaan Neuvostoliiton suurinta, 200 000 pään sikalaa. Parhaimmillaan se tuotti 20 000 tonnia sianlihaa vuodessa.
Novyi Svetin taajaman lisäksi kuntaan kuuluvat seuraavat asutuskeskukset: kylät Korhosi, Pustoška , Rahkola , Saapru ; taajamat Prigorodnyi ja Torfjanoje. Ennen toista maailmansotaa seudun suomalaiskylät kuuluivat Hatsinan ja Venjoen seurakuntiin.
Nykyään Novyi Svetin sikalan omistaa OAO ”Rosagroregion”, joka pyrkii järjestämään uudelleen 1990-luvulla romahtaneen tuotannon. Suurin osa kunnan asukkaista käy työssä Hatsinassa tai Pietarissa.
RN Palestro (1919)
RN Palestro oli Italian kuninkaallisen laivaston Palestro-luokan hävittäjä toisessa maailmansodassa.
Valmistus
Alus tilattiin Livornosta Cantiere navale fratelli Orlando‎lta, missä köli laskettiin 12. huhtikuuta 1917. Alus laskettiin vesille 23. maaliskuuta 1919 ja liitettiin laivastoon 26. tammikuuta 1921.
Palvelus
Alus luokiteltiin 1. lokakuuta 1938 torpedoveneeksi. Alus upotettiin 22. syyskuuta 1940.
Hardware (täsmennyssivu)
Hardware voi tarkoittaa esimerkiksi:
Carol Burnett
Carol Creighton Burnett (s. 26. huhtikuuta 1933) on yhdysvaltalainen näyttelijä ja koomikko. Vuosina 1967–1978 hänellä oli CBS-kanavalla oma nimikko-ohjelma, The Carol Burnett Show. Hän on esiintynyt myös muun muassa televisiospesiaaleissa Julie & Carol at Carnegie Hall (1962), Julie and Carol at Lincoln Center (1971) ja Julie & Carol: Together Again (1989) Julie Andrewsin kanssa ja televisioelokuvissa 6 Rms Riv Vu (1974), Life of the Party: The Story of Beatrice (1982), Ystävien kesken (1983) ja The Marriage Fool (1998) sekä ollut vierailijana televisiosarjoissa Hulluna sinuun ja Kova laki: Erikoisyksikkö. Lisäksi hän on näytellyt teatterielokuvissa Mitkä häät! (1978), Neljä vuodenaikaa (1981) ja Annie (1982).
Vuonna 2016 Burnett palkittiin Screen Actors Guild -elämäntyöpalkinnolla.
Yksityiselämä
Carol Burnett on ollut kolme kertaa naimisissa, Don Saroyanin, Joe Hamiltonin ja Brian Millerin kanssa. Hän avioitui nykyisen miehensä Millerin kanssa vuonna 2001. Hänellä on kolme lasta toisesta avioliitostaan. Carol Burnettin tytär Carrie kuoli 39-vuotiaana rinta- ja kurkkusyöpään.
USM Alger
Union Sportive Médina d'Alger on algerialainen jalkapalloseura, joka perustettiin vuonna 1937. Sen kotistadionina toimii Stade Omar-Hamadi, joka sijaitsee Bologhinessa, Algerissa. Joukkue on voittanut kuusi kertaa Algerian-mestaruuden, joista viimeisin on vuodelta 2014.
Entisiä pelaajia
1970-luku
1990-luku
2000-luku
Palsamiköynnös
thumb|200px|Palsamiköynnöksen marjoja. Palsamiköynnös eli idänpalsamiköynnös eli sitruunaköynnös (Schisandra chinensis) on aasialainen köynnöskasvi, jota viljellään puutarhoissa sekä koriste- että hyötykasvina.
Ulkonäkö ja koko
Palsamiköynnös kasvaa luonnossa jopa 15 metriä korkeaksi, puutarhoissa yleensä 2–4 m pitkäksi. Lehdet ovat sileälaitaiset, pitkulaisen herttamaiset. Lehtiruodit ovat punertavat. Ruusunpunaiset tai valkoiset kukat puhkeavat toukokuussa. Niistä kypsyy punaisia, happamia marjoja, joissa on paljon C-vitamiinia.
Kasvupaikka
Palsamiköynnös kasvaa ravinteikkaassa, syvämultaisessa maassa. Se tuottaa parhaiten marjoja auringossa, mutta menestyy myös varjossa.
Käyttö
Schisandra-lajeja ja etenkin S. chinensis -kasvin kuivatuista marjoista (Fructus Schisandra) valmistettua uutetta on käytetty pitkään perinteisessä kiinalaisessa lääketieteessä sekä venäläisessä lääketieteessä. Marjat sisältävät paljon c-vitamiinia. Marjoja ei kuitenkaan suositella syötäväksi.
Tray Deee
Tray Deee (s. Tracy Lamar Davis 27. huhtikuuta 1966, Long Beach) on yhdysvaltalainen rap-artisti. Hän liittyi aluksi Death Row Recordsiin, jonka jälkeen hän siirtyi Snoop Doggin Dogghouse Recordsiin (nyk. Doggystyle Records. Hän liittyi platinaa myyneeseen ryhmään, Tha Eastsidaziin, joka koostui hänestä itsestään Snoop Doggista sekä Goldie Locista.
Ennen rap-uraansa hän kuului Insane Crips katujengiin Long Beachilla. 2. helmikuuta 2005 Tray Deee tuomittiin 12 vuodeksi vankilaan murhayrityksestä, koska vuonna 2003 hän ampui kohti vihollisjengiläisiä. Hän on vangittuna Salinas Valley State Prisonissa, joka sijaitsee Kalifornian Soledadissa.
Kustaa Heikkilä
thumb|150px|Kustaa Emanuel Heikkilä Kustaa Emanuel Heikkilä (5. toukokuuta 1893 Alahärmä – 11. maaliskuuta 1977) oli suomalainen jääkärikapteeni. Hänen vanhempansa olivat maanviljelijä Kustaa Heikkilä ja Maria Lahti. Hänet vihittiin avioliittoon vuonna 1930 Lenny Erika Erikssonin kanssa.
Opinnot
Heikkilä kävi kansakoulun ja suoritti yksityisesti keskikoulukurssin Viipurin reaalikoulussa vuosina 1925–1926. Hän suoritti Kenttätykistön kapitulanttikoulun vuosina 1923–1924 ja Reserviupseerikoulun vuonna 1926.
Jääkärikausi
thumb|300px|Jääkäripataljoona 27:n 3. komppania. Heikkilä liittyi vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 3. helmikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Suomen sisällissota
Heikkilä saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueen varajohtajaksi 1. Jääkärirykmentin 2. jääkäripataljoonan 2. komppaniaan. Hän otti osaa taisteluihin Lempäälässä, Vuohiniemellä, Kukossa, Kelhossa ja Kämärässä sekä Viipurissa, missä hän haavoittui 28. huhtikuuta 1918.
Sisällissodan jälkeinen aika
Heikkilä siirrettiin sisällissodan jälkeen suoritetussa armeijan uudelleenjärjestelyn yhteydessä Kaartin jääkäripataljoonaan, missä hän toimi koulutusaliupseerina 2. komppaniassa. Koulutusaliupseerin tehtävistä hänet siirrettiin 21. tammikuuta 1919 Porin jalkaväkirykmentti n:o 2:een ja 1. huhtikuuta 1919 alkaen Keski-Suomen rykmenttiin, missä hän toimi niin ikään koulutusaliupseerina 7. komppaniassa. Armeijasta hän erosi vakinaisesta palveluksesta 30. syyskuuta 1920, mutta astui takaisin palvelukseen jo 1. helmikuuta 1923 ja sijoitettiin Kenttätykistörykmentti l:een, missä hän toimi koulutusaliupseerina 3. patterissa ja myöhemmin viestivaraston hoitajana. Viestivaraston hoitajan tehtävistä hänet siirrettiin 1. lokakuuta 1928 rehumestariksi Porin rykmenttiin 2. pataljoonaan, josta hänet siirrettiin koko rykmentin rehumestariksi 1. toukokuuta 1934.
Talvi- ja jatkosota
Talvisotaan Heikkilä osallistui E-kolonnan johtajana Jalkaväkirykmentti 15:ssä ja osallistui talvisodan taisteluihin Summassa. Välirauhan aikana hän toimi komppanianpäällikkönä Jalkaväenkotijoukkojen 1. komppaniassa, josta hänet siirrettiin Jalkaväkirykmentti 14:n II Pataljoonan talousupseeriksi ja edelleen hänet siirrettiin Esikuntakomppanianpäälliköksi 5. Prikaatin II Pataljoonaan, missä hän palveli aina jatkosodan puhkeamiseen saakka. Jatkosodan puhjettua Heikkilä siirrettiin Esikuntakomppaniaan päälliköksi ja hevosupseeriksi Jalkaväkirykmentti 5:n II Pataljoonaan, mistä hänet siirrettiin Varikkojoukkueenjohtajaksi 25. Eläinlääkintäkeskukseen, jossa tehtävässä hän toimi aina sotien päättymiseen saakka. Jatkosodassa hän osallistui taisteluihin Karjalankannaksella ja Maaselän kannaksella. Armeijasta hän erosi vakinaisesta palveluksesta sotien jälkeen ja siirtyi porttivahdiksi Turun kunnallissairaalaan.
Kirjallisuusvuosi 1827
Kirjallisuusvuosi 1827 käsittelee vuoden 1827 tärkeitä kirjallisuuden tapahtumia, uutisia ja julkistuksia.
Kuljen taas kotiinpäin
Kuljen taas kotiinpäin on Pertti "Pertsa" Reposen vuonna 1969 sanoittama kappale, jonka Tapani Kansa levytti suomeksi ensimmäisenä. Kappaleen suomenkielisen version on sovittanut Jaakko Salo. Tapani Kansan 10. tammikuuta 1969 äänitetty versio kappaleesta soi 1960-luvulla radiossa kuukaudesta toiseen hänen levyttämiensä kappaleiden "Päättyneet on päivät", "Käymme yhdessä ain" ja "Ei itketä lauantaina" ohella. Kansan lisäksi kappaleen ovat suomalaisista artisteista levyttäneet muun muassa Ari Klem, Agents-yhtye yhdessä Jorma Kääriäisen kanssa sekä Joel Hallikainen, joka julkaisi versionsa kappaleesta samannimisenä singlenä vuonna 1991. Kappaleen "Kuljen taas kotiinpäin" sanat on myös muun muassa F-Kustannuksen Suuressa toivelaulukirjassa numero 10.
Saksankielisen alkuperäiskappaleen "Wenn die Kraniche ziehn" on säveltänyt Hans Blum ja sanoittanut Fred Weyrich. Alkuperäisen version esittää Heidi Berndt.
Lakialampi
Lakialampi on Kymenlaaksossa Kouvolan Valkealassa, Inkerilässä sijaitseva lampi.
Maantietoa
Lammen pinta-ala on 0,5 hehtaaria, se on 100 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 250 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Lammen vedenpinnan korkeus on 87 metriä mpy.
Kalkkimaan rautatieasema
Kalkkimaan asemarakennuksena toimi Thure Hellströmin suunnittelema laiturirakennus. Rakennus pystytettiin alun perin Näätsaareen vuonna 1927, josta se siirrettiin Kalkkimaalle 1932. Asemarakennus on myöhemmin purettu.
Kaupallinen tavaraliikenne lakkautettiin yhtä aikaa liikennepaikan kanssa 1. helmikuuta 1982.
Sokkoskorpionit
Sokkoskorpionit (Palpigradi) on lähinnä kivien alla, luolissa ja muissa kosteissa paikoissa elävien, silmättömien hämähäkkieläinten lahko. Niillä on takaruumiin kärjessä 15-jaokkeinen siima. Sokkoskorpionilajeja elää kaikissa maanosissa, mutta tiettävästi ei Suomessa.
Luokittelu
Sokkoskorpioneihin kuuluu 80 lajia seitsemässä suvussa:
Lentopallon miesten maailmanmestaruuskilpailut 1994
Lentopallon miesten maailmanmestaruuskilpailut 1994 pelattiin Ateenassa ja Thessalonikissa, Kreikassa 29. syyskuuta – 8. lokakuuta 1994. Maailmanmestaruuden voitti Italia.
Silvius Brabo
thumb|Brabo Silvius Brabo oli tarinan mukaan roomalainen sotilas, joka kukisti Scheldejokea vahtineen Druon-jättiläisen. Brabon patsas on Antwerpenin Grote Markt -keskusaukiolla, kaupungintalon edustalla.
Einzelhaft
Einzelhaft on itävaltalaisen Falcon debyyttialbumi vuodelta 1982. Se julkaistiin Itävallassa, Saksassa, Yhdysvalloissa, Japanissa, Espanjassa, Suomessa, Ruotsissa, Kanadassa ja Italiassa. Albumi sisältää muun muassa Falcon ensimmäisen hitin ”Der Kommissar”.
Albumi nousi Itävallan albumilistan ensimmäiselle sijalle, ja pysyi listalla yhteensä 42 viikkoa.
Taustaa
Falco ja Robert Ponger alkoivat suunnitella albumia vuonna 1981, jolloin ”Der Kommissar” -kappale oli sävelletty. Alun perin kappaletta tarjottiin Reinhold Bilgerille, mutta hän kieltäytyi. Falco kiinnostui kappaleen melodiasta, ja kirjoitti siihen sanat kolmessa päivässä. Marraskuussa 1981 kappale julkaistiin singlenä yhdessä ”Helden von heute” -kappaleen kanssa. Single nousi yli 20 maassa listoille, useissa ykkössijalle. Seuraavana vuonna julkaistiin Einzelhaft-albumi.
Piotrków Pierwszy
Piotrków Pierwszy on kylä Jabłonnan kunnassa Lubninin voivodikunnassa Kaakkois-Puolassa. Se sijaitsee Czerniejówka-joen varrella. Vuoden 2011 väestönlaskennan mukaan Piotrków Pierwszyssä asui 1 818 asukasta.
Sinityvirisakas
Sinityvirisakas (Inosperma calamistratum, syn. Inocybe calamistrata) on kellomainen, tummanruskea ja suomulakkinen risakaslaji. Sen heltat ovat valkoiset ja tummuvat sienen vanhetessa ruosteenruskeiksi. Sienen maku on mieto, mutta se ei ole ruokasieni. Malto on punertavaa. Jalka on saman värinen kuin lakki ja suomupeitteinen. Sieni kasvaa harvinaisena kosteissa lehti- ja sekametsissä.
Heino
Heino voi tarkoittaa seuraavaa:
Yhdysvaltain verohallinto
thumb|IRS:n rakennus Constitution Avenuella Washingtonissa. Yhdysvaltain verohallinto (, lyh. IRS) on Yhdysvaltojen liittovaltion hallituksen virasto, joka kerää, verottaa ja valvoo maan sisäisiä veroja. Sillä on edustus Yhdysvaltain valtiovarainministeriön osaston sisällä, ja se on vastuussa liittovaltion verolain tulkinnasta ja soveltamisesta.
Presidentti Abraham Lincoln perusti viraston heinäkuussa 1862, ja sen nykynimi otettiin käyttöön 9. heinäkuuta 1953. Virastoa on organisoitu uudelleen 1950- ja 1990-luvuilla. Viraston päämaja sijaitsee Washingtonissa, ja sillä on yli 80 000 työntekijää.
Fridolf Gustafsson
pienoiskuva|165px|Fridolf Gustafsson vuonna 1903. Fridolf Vladimir (F. V.) Gustafsson (19. kesäkuuta 1853 Pori – 16. maaliskuuta 1924 Helsinki) oli suomalainen professori ja ruotsin kielellä kirjoittanut kirjailija. Hän oli myös ruotsalaisen kansanpuolueen kansanedustajana ensimmäisessä eduskunnassa.
Gustafssonin vanhemmat olivat lääninkanslisti Carl Gustafsson ja Maria Antoinette Rindell. Hän pääsi ylioppilaaksi Turun ruotsinkielisestä lukiosta 1869 ja opiskeli Helsingin yliopistossa valmistuen filosofian kandidaatiksi 1874 sekä filosofian lisensiaatiksi ja tohtoriksi 1879.
Gustafsson toimi Helsingin ruotsalaisen normaalilyseon ja Helsingin ruotsalaisen reaalilyseon opettajana 1875 ja 1878–1891 sekä Helsingin yksityislyseon opettajana 1877–1879 ja 1880–1882. Hän oli Helsingin yliopiston roomalaisen kirjallisuuden vt. professori 1881–1882 ja professori 1882–1920.
Gustafsson oli M. G. Schybergsonin kanssa Finsk Tidskrift -aikakauslehden päätoimittaja 1887–1895. Hän oli innokas ruotsinkielisen kulttuurin vaalija ja kuului Svenska litteratursällskapetin toimikuntaan sen perustamisesta lähtien.
Gustafsson oli ruotsalaisen kansanpuolueen jäsen ja kuului sen oikeistoon. Hän oli kansanedustajana ensimmäisessä eduskunnassa 1907–1908 Uudenmaan läänin vaalipiiristä. Lisäksi hän oli Helsingin kaupunginvaltuuston jäsenenä ja kirkolliskokouksen jäsenenä. Hän toimi ylioppilastutkintolautakunnan puheenjohtajana ja Kasvatusopillisen yhdistyksen puheenjohtajana ja sihteerinä.
A Thousand Suns World Tour
A Thousand Suns World Tour oli yhdysvaltalaisen rock-yhtye Linkin Parkin maailmanlaajuinen konserttikiertue. Kiertue on nimetty yhtyeen vuonna 2010 julkaistun studioalbumin A Thousand Suns mukaan.
Kappalelista
Lähde:
Esiintymispäivät
Linkin Park Maquinaria Festivalissa Chilessä|thumb|right|250px Linkin Park Maquinaria Festivalissa Chilessä|thumb|right|250px Linkin Park Maquinaria Festivalissa Chilessä|thumb|right|250px
Äänitykset
Koko kiertueen ajan yhtye antoi virallisen bootleg-tallenteen jokaisen konsertin jälkeen ilmaiseksi paikallaolijoille. Konserttiin osallistuneet pystyivät lataamaan konsertin ilmaiseksi.
Grote Markt
thumb|300px|Grote Markt
Grote Markt on Antwerpenissa vanhassa kaupungissa aukio, joka on muutaman sadan metrin päässä Scheldeistä ja satama-alueesta. Aukiolla on runsaasti kiltojen rakennuksia 1500- ja 1600-luvulta. Aukion keskellä on Silvius Brabon patsas. Grote Marktilla ja myöhäisgoottilaisen raatihuoneen lähistöllä pidetään joka joulukuu joulumarkkinat.
Aiheesta muualla
51.22111°N, 4.39972°W
Stargate Universe
Stargate Universe on kanadalais-amerikkalaisen Tähtiportti-televisiosarjan spin-off, jonka ensimmäinen tuotantokausi alkoi Yhdysvalloissa 2. lokakuuta 2009. Stargate Universe ei sijoitu Stargate Atlantiksen tavoin osittain alkuperäisessä Tähtiportti-sarjassa nähtyihin paikkoihin.
Stargate Universe -sarjan kuvaukset alkoivat helmikuussa 2009 The Bridge Studiosissa Vancouverissa ja eri puolilla Brittiläistä Kolumbiaa. Sarjan oli tarkoitus debytoida jo varhain vuonna 2008, mutta tuolloin käynnissä ollut Tähtiportti-sarjan elokuvien tuotanto ja käsikirjoittajien lakko viivästyttivät hanketta.
Stargate Atlantiksen loppumisen yhteydessä, syyskuussa 2008, käsikirjoittaja Joseph Mallozzi totesi, että uuden sarjan henkilöstökulut ja lisenssimaksut ovat pienemmät, kuin siinä tapauksessa, että entistä olisi jatkettu kuudennelle tuotantokaudelle. Kesällä 2009 tuottaja Brad Wright kertoi kuitenkin, että Universella on jaksoa kohti jopa miljoona dollaria suurempi budjetti kuin Atlantiksessa.
Stargate Universe ei menestynyt aikaisempien Tähtiportti-sarjojen tapaan, sillä Syfy peruutti sarjan 16.12.2010 toisen tuotantokauden jälkeen.
Clas Robert Segercrantz
pienoiskuva|Clas Robert Segercrantz Clas Robert Segercrantz (25. maaliskuuta 1808 Akaa – 4. lokakuuta 1879 Pietari) oli Venäjän keisarillisessa armeijassa palvellut suomalainen tykistönkenraali.
Clas Robert Segercrantzin vanhemmat olivat kapteeni Fredrik Segercrantz ja Maria Helena Fischer ja puoliso vuodesta 1840 Helena Grigorjevna Tumanskaja. Segercrantz valmistui 2. Pietarin kadettikoulusta, ylennettiin vänrikiksi ja määrättiin palvelukseen 18. tykistöprikaatiin 1826. Prikaatinsa mukana hän osallistui Venäjän–Turkin sotaan 1828–1829. Segercrantz ylennettiin aliluutnantiksi 1832, luutnantiksi 1834, alikapteeniksi 1838 ja kapteeniksi 1843. Hänet määrättiin 11. tykistöprikaatin 3. kevyen patterin päälliköksi 1844 ja ylennettiin seuraavana vuonna everstiluutnantiksi. Vuonna 1847 Segercrantz siirrettiin 7. tykistöprikaatin 2. raskaan patterin päälliköksi. Hän osallistui Unkarin kapinan kukistamiseen 1849, jolloin hänet myös ylennettiin everstiksi. Segercrantz määrättiin 8. tykistöprikaatin komentajaksi 1854 ja hän johti prikaatia Krimin sodassa 1854–1855. Kenraalimajuriksi hän yleni sodan aikana joulukuussa 1855.
Vuonna 1859 Segercrantz määrättiin Kaukasian rintaman vasemman sivustan tykistökomentajaksi, vuonna 1863 hänet ylennettiin kenraaliluutnantiksi ja määrättiin Terskin sotilaspiirin tykistökomentajaksi. Seuraavana vuonna Segercrantz siirrettiin ensin Pietarin sotilaspiirin tykistökomentajan apulaiseksi ja sitten Odessan sotilaspiirin tykistökomentajaksi. Hänet ylennettiin tykistönkenraaliksi ja nimitettiin Venäjän valtakunnankonseljin jäseneksi heinäkuussa 1876. Segercrantz kuoli virassa ollessaan.
100 metrin juoksu
thumb 100 metrin juoksu on pikajuoksulaji ja yleisurheilun ulkoratojen lyhin virallinen juoksumatka. Olympialaisten ohjelmassa 100 metrin juoksu on ollut ensimmäisistä nykyaikaisista olympialaisista 1896 lähtien.
Historiaa
Ennen juostiin myös 100 jaardin (91,44 metriä) kilpailuja, usein ruoholla. Pitkään kilpailijat lähtivät matkaan seisovasta asennosta. Kyyryasennosta lähtöä on käytetty ensimmäisen kerran 1880-luvulla. Ensimmäisinä kyyryasennon käyttäjinä mainitaan usein uusiseelantilainen maori Bobby Macdonald (noin 1884) ja yhdysvaltalainen Charles H. Sherrill (1887). 1920-luvun lopulla kuvaan tulivat lähtötelineet, jotka kansainvälinen yleisurheiluliitto IAAF lopulta hyväksyi 1937. Vuotta myöhemmin IAAF määräsi, ettei uusia ennätyksiä enää hyväksytä ilman tuulen voimakkuuden mittausta itse paikalla. Korkeimmaksi hyväksytyksi tuulilukemaksi päätettiin kahden metrin myötätuuli. Vuoden 1977 alusta ennätyksiksi on hyväksytty ainoastaan sähköisesti otettuja aikoja. Nykyisillä kameroilla saadaan tiukoissa maaliviivataistoissa juoksijoiden välille tarvittaessa sekunnin kymmenestuhannesosankin ero, jotta voittaja saadaan selville.
100 m olympialaisissa
100 metrin juoksu on ollut olympialaisten lajivalikoimaan ensimmäisistä nykyaikaisista olympialaisista lähtien, vuodesta 1896. Juoksumatkaa ovat hallinneet olympialaisissa sekä miesten että naisten puolella Yhdysvaltain ja viime vuosina Jamaikan juoksijat. Menestyneimmät miesurheilijat 100 metrin matkalla ovat kolme olympiakultaa voittanut Jamaikan Usain Bolt ja kahdesti voittanut Yhdysvaltain Carl Lewis. Naisissa kaksi olympiakultaa ovat saavuttaneet Yhdysvaltain Wyomia Tyus ja Gail Devers, sekä Jamaikan Shelly-Ann Fraser-Pryce ja Elaine Thompson-Herah.
Gustaf Johannes Winter
pienoiskuva|oikea|[[Säätyvaltiopäivät 1904|Valtiopäivien 1904–1905 rauta­tie­valio­kunnan jäsenet Juuso Hedberg ja Gustaf Johannes Winter.]] Gustaf Johannes Winter (13. helmikuuta 1868 Lappeenranta – 31. joulukuuta 1924 Helsinki) oli suomalainen lääkäri ja kirjailija. Hän käytti nimimerkkejä Alho ja H. Vaahersalo.
100 metrin juoksu
100 m yleisurheilun MM-kilpailuissa
Yleisurheilun MM-kilpailuissa 100 metrin juoksu on ollut kisahistorian alusta alkaen. Myös MM-kilpailuissa ovat parhaiten menestyneet Yhdysvaltain ja Jamaikan urheilijat.
Gustaf Johannes Winter
Winterin vanhemmat olivat kaupunginlääkäri Edvard Winter ja Henrika Kristina Hällström. Hän pääsi ylioppilaaksi Helsingin alkeisopistosta 1886, opiskeli Helsingin yliopistossa ja valmistui filosofian kandidaatiksi 1888, filosofian maisteriksi 1890, lääketieteen kandidaatiksi 1891 ja lääketieteen lisensiaatiksi 1894. Winter toimi Sortavalan yleisen sairaalan ylilääkärinä 1895–1918. Suomen sisällissodan aikana Winter oli valkoisten Karjalan armeijan ylilääkärinä. Viimeksi hän toimi yksityislääkärinä Helsingissä vuodesta 1918 alkaen.